**LĪGUMS**

**Par būvprojekta “Daugavpils 14. pirmsskolas izglītības iestādes ēkas Vienības ielā 36A nesošo būvkonstrukciju pastiprināšana, pamatu aizsardzība no virszemes ūdeņiem” izstrādi**

Daugavpils 2017.gada 27.janvārī

**Daugavpils pilsētas Izglītības pārvalde**, reģistrācijas Nr.90009737220, juridiskā adrese: Saules iela 7, Daugavpils, LV-5401, tās **vadītājas Marinas Isupovas** personā, kura darbojas uz iestādes nolikuma pamata, un

**Sabiedrība ar ierobežotu atbildību “Projektēšanas Birojs AUSTRUMI”**, reģistrācijas Nr.42403019889, juridiskā adrese: 18.novembra iela 16, Rēzekne, LV-4601, tās **valdes priekšsēdētāja** **ar tiesībām pārstāvēt kapitālsabiedrību atsevišķi Ivo Dembovska** personā,

pamatojoties uz Daugavpils pilsētas domes iepirkuma komisijas 2017.gada 17.janvāra lēmumu (iepirkumu komisijas sēdes protokols Nr.4) iepirkumā “Būvprojekta “Daugavpils 14. pirmsskolas izglītības iestādes ēkas Vienības ielā 36A nesošo būvkonstrukciju pastiprināšana, pamatu aizsardzība no virszemes ūdeņiem” izstrādāšana un autoruzraudzība”, identifikācijas Nr.DPD 2016/193, noslēdza šādu Līgumu:

1. **LĪGUMĀ LIETOTIE TERMINI**
   1. **Pasūtītājs** –Daugavpils pilsētas Izglītības pārvalde, reģistrācijas Nr.90009737220, juridiskā adrese: Saules iela 7, Daugavpils, LV-5401.
   2. **Projektētājs** – sabiedrība ar ierobežotu atbildību “Projektēšanas Birojs AUSTRUMI”, reģistrācijas Nr.42403019889, juridiskā adrese: 18.novembra iela 16, Rēzekne, LV-4601.
   3. **Līgums** –šis, starp Pusēm noslēgtais līgums.
   4. **Puse/Puses** – Pasūtītājs vai Projektētājs vai abi kopā.
   5. **Objekts** – Daugavpils 14. pirmsskolas izglītības iestādes ēka Vienības ielā 36A, Daugavpilī, ar kadastra apzīmējumu 0500 001 0809 001.
   6. **Projektēšanas darbi** –Būvniecības ieceres Objektā dokumentācijas izstrāde, tajā skaitā Būvprojektu minimālā sastāvā izstrāde, saskaņojot to ar Pasūtītāju; Būvatļaujas saņemšana; Būvprojekta izstrāde un saskaņošana ar Līgumā, tā pielikumos un spēkā esošos normatīvos aktos noteiktām valsts institūcijām un citām personām; Būvatļaujā norādīto projektēšanas nosacījumu izpilde, ko apliecina Būvvaldes atzīme Būvprojektā un Būvprojekta nodošana Pasūtītājam saskaņā ar šo Līgumu, Līguma pielikumiem un spēkā esošiem normatīviem aktiem.
   7. **Būvniecības iecere** – Objekta pārbūve, veicot būvkonstrukciju pastiprināšanu un pamatu aizsardzība no virszemes ūdeņiem.
   8. **Būvniecības ieceres dokumentācija** – dokumentu kopums, kas satur grafiskos dokumentus, teksta dokumentus, aprēķinus un citu informāciju par Būvniecības ieceri Objektā, tajā skaitā Būvprojektu minimālā sastāvā, Būvprojektu u.c.
   9. **Būvprojekts minimālā sastāvā** – nepieciešamais grafisko un teksta dokumentu kopums, kas ataino Būvniecības ieceres pamatideju un ir pamats būvatļaujas izdošanai.
   10. **Būvprojekts** – Būvniecības ieceres Objektā īstenošanai nepieciešamo grafisko un teksta dokumentu kopums.
   11. **Autoruzraudzība** – kontrole, ko Projektētājs veic pēc Projektēšanas darbu pabeigšanas līdz Būvniecības ieceres īstenošanai Objektā atbilstoši Būvprojektam uz atsevišķa līguma pamata.
   12. **Trūkumi** – defekti un/vai neatbilstības spēkā esošos normatīvajos aktos noteiktajām prasībām (arī neatbilstība Eiropas Savienības normatīvos noteiktajām kvalitātes prasībām, kas saistošas Latvijas Republikā) vai citām Līguma un tā pielikumos noteiktajām prasībām, tajā skaitā nepilnības Būvprojektā, kā rezultātā ir aizkavēti vai ierobežoti būvdarbi Objektā, vai pilnvērtīga Objekta ekspluatācija tā paredzētajai funkcijai, kā arī kompetentu institūciju norādītās neprecizitātes un/vai defekti un citi trūkumi.
   13. **Autortiesību objekts** – saskaņā ar šo Līgumu Projektētāja veiktā darba rezultātā radītais Būvprojekts un citi materiālie objekti.
   14. **Līguma summa** – Līguma norādītā kopējā summa bez PVN, kuru Pasūtītājs samaksās Projektētājam par pilnā apjomā un noteiktos termiņos veiktiem Projektēšanas darbiem, izņemot autoruzraudzību. Līguma summa ietver visus izdevumus, kāda Projektētājam pienākas sakarā ar pilnīgu un pienācīgu Līgumā noteikto saistību izpildi, t.sk. transporta un sakara līdzekļu izmaksas, darbu organizācijas izmaksas, nodokļus un citas izmaksas, kuras saistītas ar līgumsaistību izpildi, t.sk. visas iespējamās izmaksas, kas varētu rasties Projektētājam, Pasūtītājam apturot Līguma darbību.
   15. **PVN** –pievienotās vērtības nodoklis.
   16. **Būvprojekta pieņemšanas un nodošanas akts** – pieņemšanas - nodošanas akts, ar kuru Pasūtītājs pieņem un Projektētājs nodod Būvprojektu.
   17. **Līguma saistību izpildes garantija** – Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas kredītiestādes, kas ir tiesīga veikt darbību Latvijas Republikā vai apdrošināšanas sabiedrības izsniegta līguma saistību izpildes garantija 10% (desmit procentu) apmērā no līguma summas. Kredītiestādes/apdrošināšanas sabiedrības garantijas saturam jāatbilst Līguma nosacījumiem un tajā nevar tikt iekļauti papildus ierobežojumi.
   18. **Nepārvarama vara** – notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
2. **LĪGUMA PRIEKŠMETS**
   1. Pasūtītājs uzdod un Projektētājs apņemas Līgumā noteiktajā kārtībā un termiņos veikt Projektēšanas darbus.
   2. Būvprojekta izstrādi un saskaņošanu Projektētājs veic atbilstoši šim Līgumam, Tehniskajai specifikācijai (1.pielikums), citiem Līguma pielikumiem un spēkā esošiem normatīviem aktiem.
   3. Pasūtītājs apņemas samaksāt Projektētājam par Būvprojekta izstrādi atbilstoši šī Līguma nosacījumiem.
   4. Pasūtītājs un Projektētājs par Autoruzraudzības pakalpojumiem noslēdz atsevišķu līgumu par summu saskaņā ar Finanšu piedāvājumu (autoruzraudzības darbu summa) – 2000,00 EUR /*divi tūkstoši euro 00 centi*/.
   5. Pasūtītājam ir tiesības neslēgt autoruzraudzības līgumu, neuzņemoties nekādas saistības pret Projektētāju par iespējamām kompensācijām, zaudējumu segšanu u.tml.
3. **LĪGUMA SUMMA UN SAMAKSAS KĀRTĪBA**
   1. Atbilstoši Projektētāja Finanšu piedāvājuma (2.pielikums) būvprojektēšanas darbu summai, par kvalitatīvu un pilnīgu Līgumā noteikto Projektēšanas darbu veikšanu, kopējā Līguma summa ir EUR 20100,00 /*divdesmit tūkstoši viens simts euro 00 centi*/. Papildus Līguma summai Pasūtītājs aprēķina un maksā PVN atbilstoši spēkā esošajiem normatīvajiem aktiem.
   2. Samaksa tiks veikta atsevišķi pa posmiem attiecīgi pēc konkrētā posma izpildes:
      1. 1.starpmaksājums 15 % apmērā no Līguma summas pēc pirmā starpziņojuma (būvprojekta minimālā sastāvā) iesniegšanas;
      2. 2.starpmaksājums 35 % apmērā no Līguma summas pēc Būvprojekta iesniegšanas ekspertīzei;
      3. gala maksājums 50 % apmērā no Līguma summas pēc akceptēta Būvprojekta iesniegšanas.
   3. Līguma summā ir ietvertas Projektēšanas darbu veikšanai un organizācijai nepieciešamās, izejas materiālu, tehnisko noteikumu, saskaņojumu un informācijas vākšanas, uzmērīšanas, apsekošanas, transporta, apdrošināšanas un nodokļiem nepieciešamās izmaksas, izpētes darbu izmaksas, kā arī izmaksas darbiem, kas nav tieši iekļauti šajā Līgumā un tā pielikumos, bet kuru izpildes vai pielietojuma nepieciešamība izriet no Objekta rakstura un/vai apjoma, un kuru izpilde vai pielietojums var būt nepieciešams, lai izstrādātu un saskaņotu kvalitatīvu Būvniecības ieceres dokumentāciju.
   4. Pasūtītājspar katru posmu apmaksu Projektētājam veic 30 (trīsdesmit) kalendāro dienu laikā no attiecīga posma Projektēšanas darbu izpildes un Projektētāja sagatavota Līguma noteikumiem atbilstoša rēķina saņemšanas.
   5. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Projektētāja norādīto bankas norēķinu kontu.
   6. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
4. **LĪGUMA IZPILDES TERMIŅI**
5. Projektētājs apņemas 4(četru) mēnešulaikā no šī Līguma stāšanās dienas izpildīt Līguma 2.1.punktā minētos Projektēšanas darbus. Projektēšanas darbu izpildes termiņā tiek iekļauti sekojoši termiņi:
   * 1. iesniegt pirmo starpziņojumu (jāiesniedz būvprojekts minimālā sastāvā) 1 (viena) mēneša laikā no līguma abpusējas parakstīšanas dienas saskaņā ar Tehnisko specifikāciju;
     2. iesniegt otro starpziņojumu 2 (divu) mēnešu laikā no līguma abpusējas parakstīšanas dienas saskaņā ar Tehnisko specifikāciju;
     3. iesniegt Būvprojektu ekspertīzes veikšanai 3 (trīs) mēnešu laikā no līguma abpusējas parakstīšanas dienas saskaņā ar Tehnisko specifikāciju.
   1. Līguma 2.1.punktā minētie Projektēšanas darbi ir izpildīti, kad par Būvprojektu saņemts pozitīvs ekspertīzes atzinums, saņemta Būvvaldes atzīme par projektēšanas nosacījumu izpildi un abpusēji parakstīts Būvprojekta pieņemšanas un nodošanas akts.
   2. Līguma 4.1.punktā minētā Projektēšanas darbu izpildes termiņā netiek ieskaitīts laiks kamēr Pasūtītājs ir apturējis Līguma 2.1.punktā minēto Projektēšanas darbu izpildi;
   3. Pasūtītājam ir tiesības apturēt Līguma izpildi jebkurā brīdī, ja tam ir pamatots iemesls.
6. **PUŠU PIENĀKUMI UN TIESĪBAS**
   1. Projektētāja pienākumi:
      1. nodrošināt, ka Līguma 2.1.punktā minētos Projektēšanas darbus veic augsti kvalificēti un attiecīgajā jomā sertificēti speciālisti un nodrošināt, ka Projektēšanas darbu vadīšanu veic Projektētāja iepirkuma piedāvājumā norādītais atbildīgais būvprojekta vadītājs Liene Līce (arhitekta prakses sertifikāta Nr.1-00049), tālrunis 26456498, e-pasts [liene.lice@inbox.lv](mailto:liene.lice@inbox.lv);
      2. apsekot Objektu dabā;
      3. veikt Būvniecības ieceres sagatavošanas darbus;
      4. pieprasīt un saņemt tehniskos un īpašos noteikumus, ja tas noteikts attiecīgās jomas normatīvajos aktos, un attiecīgo objektu un inženiertīklu īpašnieku tehniskos nosacījumus, ja būvniecība skar objektu un inženiertīklu ekspluatācijas aizsargjoslas vai ja to pieprasa valsts vai pašvaldības iestāde;
      5. izstrādāt Būvniecības ieceres dokumentāciju saskaņā ar Līguma un spēkā esošo normatīvo aktu prasībām;
      6. izstrādāt Būvprojektu minimālā sastāvā, pirms Būvniecības ieceres ierosināšanas Būvvaldē, to saskaņot ar Pasūtītāju;
      7. iesniegt Būvniecības ieceres dokumentāciju Būvvaldē un saņemt Būvatļauju;
      8. izstrādāt Būvprojektu atbilstoši spēkā esošajiem normatīvajiem aktiem un šī Līguma noteikumiem un tā pielikumiem;
      9. Būvprojektu izstrādāt tā, lai Būvprojekta risinājumi būtu ekonomiski, savstarpēji piemēroti un atbilstoši funkcionētu pēc būvdarbu pabeigšanas Objektā un būvdarbu nodošanas Pasūtītājam;
      10. Būvprojektā paredzētos apdares materiālus saskaņot ar Pasūtītāju un Objekta lietotāju;
      11. pirms Būvprojekta iesniegšanas saskaņošanai Pasūtītājam un Būvvaldei, saskaņot Būvprojektu ar citām Līgumā, Būvatļaujā un normatīvos aktos noteiktām valsts institūcijām un citām personām, t.sk. Objekta lietotāju;
      12. pirms Būvprojekta iesniegšanas saskaņošanai Būvvaldē, saskaņot Būvprojektu ar Pasūtītāju. Ja Pasūtītājs konstatē izstrādātajā Būvprojektā kādus Trūkumus, Pasūtītājs izsniedz Projektētājam Būvprojektu atpakaļ kopā ar rakstiski noformētu pretenziju. Projektētājs par saviem līdzekļiem novērš Pasūtītāja pretenzijā norādītos Trūkumus un iesniedz Būvprojektu atkārtoti Pasūtītājam saskaņošanai šajā punktā noteiktajā kārtībā. Trūkumu novēršanai nepieciešamais laiks nedod Projektētājam tiesības uz Līguma 4.1.punktā minētā Projektēšanas darbu izpildes termiņa pagarinājumu. Par Būvprojekta nodošanu Pasūtītājam saskaņošanai un par izskatīta Būvprojekta nodošanu Projektētājam, Pasūtītājs un Projektētājs paraksta Būvprojekta nodošanas un pieņemšanas aktu;
      13. saskaņot Būvprojektu Būvvaldē. Būvvaldes saskaņojumu apliecina Būvvaldes atzīme Būvatļaujā par visu projektēšanas nosacījumu izpildi;
      14. nodot Pasūtītājam Būvvaldē saskaņotu Būvprojekta oriģinālu papīra formātā 6 (sešos) eksemplāros, no kuriem 3 (trīs) eksemplāri ir ar atbildīgo vadītāju un pasūtītāja oriģināliem parakstiem, saskaņojumiem un zīmogu nospiedumiem uz būvobjekta ģenerālplāna, kā arī elektroniski CD formātā vai līdzīgā datu nesējā 3 (trīs) eksemplāros. Būvdarbu apjomu pilns saraksts jāiesniedz uz atsevišķa CD vai līdzīgā datu nesējā;
      15. ne retāk kā 2 (divas) reizes mēnesī organizēt, vadīt un protokolēt Projektētāja un Pasūtītāja pārstāvju kopīgas sanāksmes, kurās tiek risināti ar šī Līguma saistību izpildi saistītie jautājumi. Protokolā fiksētie lēmumi un norādījumi Projektētājam ir saistoši;
      16. pēc Pasūtītāja pieprasījuma sniegt informāciju par būvprojekta izstrādes kalendārā grafika izpildi un tehniskajiem risinājumiem
      17. par saviem līdzekļiem novērst Būvprojektā atklātos Trūkumus, t.sk., Objekta būvdarbu un to garantijas laikā, novēršot Būvprojekta dokumentācijā pieļautās nepilnības un kļūdas un izstrādājot papildus rasējumus Pasūtītāja norādītajā termiņā;
      18. ja Būvprojekta ekspertīzes rezultātā Pasūtītājs saņem negatīvu atzinumu par Projektētāja izstrādāto Būvprojektu, Projektētājs novērš eksperta atzinumā norādītos trūkumus par saviem līdzekļiem un sedz Pasūtītāja izdevumus, kas saistīti ar atkārtotas ekspertīzes veikšanu. Šis pienākums ir spēkā līdz pozitīva ekspertīzes atzinuma saņemšanai;
      19. pildīt darba aizsardzības koordinatora pienākumus projekta sagatavošanas posmā, atbilstoši Ministru kabineta 2003.gada 25.februāra noteikumiem Nr.92;
      20. 5 (piecu) darba dienu laikā no iepirkuma līguma abpusējas parakstīšanas dienas iesniegt Pasūtītājam atbildīgā būvprojekta vadītāja civiltiesiskās atbildības apdrošināšanas līgumu atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā, ar atbildības limitu 100% no līguma summas par projektēšanu un ar to saistīto pakalpojumu veikšanu. Minētais līgums jāuztur spēkā no projektēšanas darbu sākuma līdz izstrādāta būvprojekta nodošanai Pasūtītājam un izpildīto darbu akta par nodošanu Pasūtītājam parakstīšanai un no akta par objekta pieņemšanu ekspluatācijā apstiprināšanas dienai līdz Būvprojekta (būvdarbu) garantijas termiņa beigām.
      21. 5 (piecu) darba dienu laikā no iepirkuma līguma abpusējas parakstīšanas dienas iesniegt Pasūtītājam kredītiestādes vai apdrošinātāja izsniegtu Līguma saistību izpildes garantija 10% (desmit procentu) apmērā no visu līguma summas. Līguma saistību izpildes garantija stājas spēkā tās izdošanas dienā un ir spēkā līdz izstrādāta būvprojekta nodošanai Pasūtītājam un izpildīto darbu akta par nodošanu Pasūtītājam parakstīšanai;
      22. nepieciešamības gadījumā piesaistīt citu sfēru speciālistus;
      23. veikt citus pienākumus atbilstoši Tehniskajai specifikācijai.
   2. Pasūtītāja pienākumi:
      1. nodrošināt piekļuvi un iespēju strādāt Objektā;
      2. pēc Projektētāja pieprasījuma iesniegt Projektētājam Pasūtītāja rīcībā esošo un Projektētāja pieprasīto informāciju par Būvprojektam izvirzītajām prasībām, kā arī visu citu dokumentāciju, kas ir Pasūtītāja rīcībā un nepieciešama Līguma izpildes nodrošināšanai, un kurus saskaņā ar šo Līgumu Projektētājam nav pienākums izstrādāt un/vai saņemt pašam;
      3. veikt samaksu par Līguma 2.1.punktā minētajiem Projektēšanas darbiem Līgumā noteiktajā kārtībā;
      4. veikt citus pienākumus atbilstoši Tehniskajai specifikācijai.
   3. Pasūtītājs ir tiesīgs Projektēšanas darbu izpildes laikā sniegt precizējumus un papildinājumus Būvprojektam noteiktajās prasības, ja tas būtiski nemaina kopējo Projektēšanas darbu gaitu. Projektētājam Pasūtītāja sniegtie precizējumi un papildinājumi ir saistoši.
   4. Pasūtītājs ir tiesīgs kontrolēt Projektēšanas darbus jebkurā stadijā un rakstiski pieprasīt informatīvu ziņojumu par Būvniecības ieceres dokumentācijas izstrādes gaitu un rezultātiem, kā arī par Būvniecības ieceres dokumentācijas izstrādes kavējošiem faktoriem.
   5. Pasūtītājs ir tiesīgs iesniegt Projektētājampretenzijas par Trūkumiem Būvprojektā pēc Būvprojekta pieņemšanas no Projektētāja un arī visā būvdarbu gaitā. Pasūtītāja iesniegtās pretenzijas Projektētājam ir saistošas.
   6. Pasūtītājs ir tiesīgs pieaicināt ekspertus Būvprojekta ekspertīzes veikšanai.
   7. Pasūtītājs ir tiesīgs apturēt Līguma 2.1.punktā minētos Projektēšanas darbus, par to rakstiski paziņojot Projektētājam.
   8. Parakstot šo Līgumu, Pasūtītājs pilnvaro Projektētāju pārstāvēt Pasūtītāju visās iestādēs un kapitālsabiedrībās, lai vāktu un sagatavotu Būvniecības ieceres dokumentu izstrādāšanai un Būvprojekta izstrādāšanai nepieciešamo dokumentāciju, ierosinātu būvniecību un saņemtu būvatļauju Būvvaldē un saskaņotu Būvprojektu ar normatīvos aktos, būvatļaujā un Līgumā noteiktām institūcijām un citām personām un Būvvaldi.
7. **AUTORTIESĪBAS**
   1. Saskaņā ar šo Līgumu Projektētāja Projektēšanas darbu rezultātā radītie materiālie objekti un visi augļi gan to materiālajā, gan intelektuālajā nozīmē ir autortiesību objekts un to aizsargā Autortiesību likums un citi Latvijas Republikā spēkā esošie normatīvie akti.
   2. Visa Būvniecības ieceres dokumentācija kā autortiesību objekts ir uzskatāms par vienpersonisku Pasūtītāja īpašumu. Projektētājam ir pienākums Būvniecības ieceres dokumentāciju nodot Pasūtītājam. Projektētājs nav tiesīgs Būvniecības ieceres dokumentāciju izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas.
   3. Projektētājs ir atbildīgs par jebkuriem autortiesību vai patenta tiesību aizskārumiem vai cita veida intelektuālā īpašuma aizskārumiem, kas varētu rasties sakarā ar Būvniecības ieceres dokumentācijas izstrādi vai radītā tās turpmāku izmantošanu.
   4. Projektētājs maksā Pasūtītājam jebkādu zaudējumu atlīdzību par autortiesību pārkāpumiem, kuri ir radušies Pasūtītājam Projektētāja darbības vai bezdarbības dēļ.
8. **APDROŠINĀŠANA UN GARANTIJA**
9. Projektētājs uz sava rēķina uzņemas noslēgt atbildīgā būvprojekta vadītāja profesionālās civiltiesiskās atbildības apdrošināšanu Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā.
10. Projektētājs 5 (piecu) darba dienu laikā no Līguma abpusējas parakstīšanas dienas iesniedz Pasūtītājam atbildīgā būvprojekta vadītāja profesionālās civiltiesiskās atbildības apdrošināšanu par apdrošināšanas summu 100 % no piedāvājuma (līguma) summas par projektēšanas un ar to saistīto pakalpojumu veikšanu.
11. Atbildīgā būvprojekta vadītāja profesionālās civiltiesiskās atbildības apdrošināšanas līgumu Projektētājs uztur spēkā no Projektēšanas darbu sākuma līdz izstrādāta Būvprojekta nodošanai Pasūtītājam un izpildīto darbu akta par nodošanu Pasūtītājam parakstīšanai un no akta par objekta pieņemšanu ekspluatācijā apstiprināšanas dienai līdz Būvprojekta (būvdarbu) garantijas termiņa beigām.
12. Projektētājs 5 (piecu) darba dienu laikā pēc Līguma abpusējas parakstīšanas dienas iesniedz Pasūtītājam kredītiestādes vai apdrošinātāja izsniegtu Līguma saistību izpildes garantiju 10% (desmit procentu) apmērā no kopējās Līguma summas.
13. Līguma saistību izpildes garantiju Pasūtītājs ir tiesīgs izmantot, lai kompensētu Projektētāja saistību neizpildes rezultātā Pasūtītājam nodarītos zaudējumus vai lai ieturētu līgumsodu.
14. Līguma saistību izpildes garantija ir spēkā no tās izdošanas datuma līdz izstrādāta Būvprojekta nodošanai Pasūtītājam un izpildīto darbu akta par nodošanu Pasūtītājam parakstīšanai.
15. **PUŠU ATBILDĪBA UN LĪGUMSODS**
    1. Puses ir savstarpēji atbildīgas par līgumsaistību neizpildi vai nepienācīgu izpildi, kā arī atbild par otrai Pusei šajā sakarā radušos zaudējumu atlīdzību.
    2. Ja Pasūtītājs savas vainas dēļ kavē Līguma noteikto apmaksas termiņu, Projektētājam ir tiesības pieprasīt no Pasūtītāja līgumsodu 0,5% (nulle komats piecu procentu) apmērā no savlaicīgi neveiktā maksājuma summas par katru nokavēto attiecīgā termiņa dienu, bet ne vairāk kā 10% (desmit procenti) no savlaicīgi neveiktā maksājuma summas.
    3. Ja Projektētājs kavē Līguma 4.1.punktā vai tā apakšpunktos minēto Projektēšanas darbu izpildes termiņus, tad Pasūtītājam ir tiesības pieprasīt Projektētājam maksāt līgumsodu 0,5% (nulle komats piecu procentu) apmērā no Līguma summas par katru nokavēto dienu, bet kopumā ne vairāk kā 10% (desmit procenti) no Līguma summas.
    4. Pasūtītājs ir tiesīgs pieprasīt Projektētājam maksātBūvniecības ieceres dokumentācijas Trūkumu dēļ Pasūtītājam radīto zaudējumu atlīdzību, kas var rasties palielinoties Būvprojekta realizācijas laikam, palielinoties būvdarbu apjomam, palielinoties būvdarbu izmaksām un citos gadījumos.
    5. Pasūtītājam ir tiesības pieprasīt Projektētājam maksāt līgumsodu 100,00 EUR (*viens simts euro 00 centi*) par katru gadījumu, ja:
       1. Projektētājs neorganizē un/vai tā pārstāvis nepiedalās Projektētāja un Pasūtītāja kopīgās sanāksmēs, kurās tiek risināti ar Līguma izpildi saistītie jautājumi, un/vai Projektētājs nepilda šo sanāksmju lēmumus, kuri fiksēti protokolos, pēc pasūtītāja pieprasījuma nesniedz informāciju par Būvprojekta izstrādes kalendārā grafika izpildi un tehniskajiem risinājumiem;
       2. Projektētājs Līgumā noteiktajā kārtībā neiesniedz Līguma 7.2. un/vai 7.4.punktā minētos dokumentus;
       3. Projektētājs neievēro Līguma noteikumus par konfidencialitāti;
       4. Projektētājs nepilda vai nepienācīgi pilda citas, šajā sadaļā neminētas, Līgumā vai Līguma pielikumos noteiktās saistības.
    6. Ja Pasūtītājs pirms termiņa izbeidz Līgumu saskaņā ar Līguma 12.4.1., 12.4.2.apakšpunktu, Pasūtītājam ir tiesības pieprasīt Projektētājam maksātlīgumsodu10% (desmit procenti) apmērā no Līguma summas.
    7. Pasūtītājam ir tiesības ieturēt Projektētājam aprēķinātu līgumsodu no Projektētājam saskaņā ar Līgumu maksājamām naudas summām.
    8. Līgumsoda samaksa neatbrīvo Puses no Līgumā paredzēto saistību turpmākas pildīšanas, izņemot Līguma 8.6.punktā minēto gadījumu, un neizslēdz pienākumu atlīdzināt zaudējumus.
    9. Puses vienojas, ka Pasūtītājam saskaņā ar Līgumu pienākošos līgumsodus un Līguma 8.4.punktā minētos zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Projektētājam, pirms tā izmaksas Projektētājam.
    10. Projektētājs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām.
    11. Projektētājs ir atbildīgs par tā piesaistīto apakšuzņēmēju Projektēšanas darbu izpildi atbilstoši Līguma noteikumiem un par zaudējumiem, ko Līguma izpildē iesaistītie apakšuzņēmēji ar savu prettiesisko darbību vai bezdarbību ir nodarījuši Pasūtītājam un trešajām personām. Projektētājs ir atbildīgs par visu saistību izpildi pret apakšuzņēmēju, tajā skaitā samaksas veikšanu.
16. **NEPĀRVARAMA VARA**
    1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi Nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.
    2. Pusei, kas nokļuvusi Nepārvaramas varas apstākļos, nekavējoties, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur Nepārvaramas varas apstākļu apstiprinājumu un raksturojumu.
    3. Ja Nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
    4. Par zaudējumiem, kas radušies Nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 14.2.punktam.
    5. Par Nepārvaramas varas apstākli nav uzskatāms:
       1. Projektētāja darbinieku un citu Projektētāja iesaistīto personu saistību neizpilde, nesavlaicīga vai nepienācīga izpilde;
       2. apstāklis, kad Projektētājam vai tā nodarbinātajiem būvspeciālistiem vairs nav spēkā esoši sertifikāti vai patstāvīgās prakses tiesības, kas nepieciešamas Līgumā paredzēto saistību izpildei.
17. **STRĪDI**
    1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
    2. Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Uzņēmējam pārtraukt Projektēšanas darbu veikšanu, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.
18. **KONFIDENCIALITĀTE**
    1. Projektētājs apņemas ievērot konfidencialitāti, tajā skaitā:
       1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
       2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Projektētājam pieejama Līguma izpildes gaitā.
    2. Pasūtītājs apņemas ievērot konfidencialitāti  un bez Projektētāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Projektētājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Projektētājs nevar noteikt par komercnoslēpumu Līguma priekšmetu un tā izpildes rezultātu.
    3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
    4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
    5. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
    6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
19. **LĪGUMA SPĒKĀ STĀŠANĀS, GROZĪŠANA UN IZBEIGŠANA**
20. Līgums stājas spēkā dienā, kad Līgumu ir parakstījušas abas Puses un tas ir reģistrēts Pasūtītāja lietvedībā, un ir noslēgts uz laiku līdz Pušu saistību pilnīgai izpildei. Līguma abpusējas parakstīšanas datums tiek norādīts Līguma pirmās lappuses augšējā labajā stūrī.
21. Līgumu groza Pusēm noslēdzot rakstiskus Līguma grozījumus, kas kļūst par Līguma neatņemamo sastāvdaļu, ņemot vērā Publisko iepirkumu likuma regulējumu.
22. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
23. Pasūtītājs var vienpusēji izbeigt šo Līgumu neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Projektētāja juridisko adresi 7 (septiņas) dienas iepriekš, ja iestājies vismaz viens no šādiem gadījumiem:
24. Projektēšanas darbi tiek veikta neatbilstoši spēkā esošo normatīvo aktu prasībām un/vai Līguma prasībām un/vai kvalitātes prasībām un/vai Projektētājs kādā citā veidā nepilda vai nepienācīgi pilda Līgumā noteiktās saistības, un pēc Pasūtītāja pretenzijas saņemšanas 5 (piecu) darba dienu laikā Projektētājs nenovērš pārkāpumu;
25. Projektētājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
26. Pasūtītājam zūd nepieciešamība saņemt Projektēšanas darbus, atsakoties no Būvniecības ieceres Objektā realizācijas.
27. **APAKŠUZŅĒMĒJU UN SPECIĀLISTU MAIŅA UN PIESAISTĪŠANA**
    1. Projektētāja speciālistus, kurus tas iesaistījis Līguma izpildē, par kuriem sniedzis informāciju Pasūtītājam, un kuru kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkumā Projektētājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma nosacījumus.
    2. Ja tiek veikta atbildīgā būvprojekta vadītāja maiņa, Projektētājs to rakstveidā saskaņo ar Pasūtītāju, pievienojot attiecīgā atbildīgā būvprojekta vadītāja apliecinājumu, profesionālās civiltiesiskās atbildības apdrošināšanas polises apliecinātu kopiju.
    3. Ja tiek veikta būvspeciālista maiņa, Projektētājs to rakstveidā saskaņo ar Pasūtītāju, pievienojot attiecīgā būvspeciālista apliecinājumu.
    4. Ja tiek veikta apakšuzņēmēja maiņa, Projektētājs to rakstveidā saskaņo ar Pasūtītāju, pievienojot apakšuzņēmēju sarakstu, kurā apakšuzņēmēja veicamo būvdarbu vai sniedzamo pakalpojumu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību; apakšuzņēmēja apliecinājumu, kurā norādīts paredzamā nododamā līguma izpildes daļa procentos un naudas izteiksmē, nododamie resursi un personāls, kā arī konkrēti veicamie uzdevumi vai piesaistāmā apakšuzņēmēja vienošanās ar pretendentu par sadarbību konkrētā līguma izpildei, kurā norādīta paredzamā nododamā līguma izpildes daļa procentos un naudas izteiksmē, nododamie resursi un personāls, kā arī konkrēti veicamie uzdevumi.
    5. Pasūtītājs nepiekrīt Līguma speciālista vai apakšuzņēmēja nomaiņai, ja:
       1. piedāvātais speciālists vai apakšuzņēmējs neatbilst iepirkuma dokumentos noteiktajām prasībām, kas attiecas uz pretendenta personālu vai apakšuzņēmējiem;
       2. tiek nomainīts apakšuzņēmējs, uz kura iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām.
    6. Pasūtītājs pieņem lēmumu atļaut vai atteikt Projektētāja speciālista vai apakšuzņēmēja nomaiņu vai jauna apakšuzņēmēja iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
    7. Ja Projektētājs neievēro Līguma noteikto kārtību, Pasūtītājs var apturēt Projektēšanas darbus līdz Projektētājs ir novērsis konstatētos pārkāpumus, bet Līguma 4.1.punktā noteiktais Projektēšanas darbu termiņš netiek pagarināts.
    8. Speciālista vai apakšuzņēmēja nomaiņa vai jauna apakšuzņēmēja piesaistīšana Līguma izpildē pēc Projektētāja iniciatīvas neatbrīvo Projektētāju no atbildības par šī Līguma izpildi kopumā, vai kādu no daļām, kā arī neuzliek Pasūtītājam papildus pienākumus un saistības.
28. **CITI NOTEIKUMI**
29. Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.
30. Katrai Puseipar Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 5 (piecas) darba dienu laikā no to rašanās brīža rakstiski jāpaziņo otrai Pusei. Ja Projektētājs nav iesniedzis Pasūtītājam attiecīgu paziņojumu šajā punktā noteiktajā termiņā, Projektētājs nevar prasīt pagarināt Līgumā noteikto saistību izpildes termiņu balstoties uz apstākļiem, par kuriem nav savlaicīgi sniedzis paziņojumu.
31. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam.
32. Jebkuri Līguma grozījumi izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti Pasūtītāja lietvedībā.
33. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
34. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
35. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
36. Ja kāds no Līguma noteikumiem ir pretrunā ar Līguma pielikuma noteikumiem, tad Līguma pielikuma noteikumus piemēro tiktāl, cik tos neierobežo Līguma noteikumi.
37. Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa, faksa numuri, adreses, u.c. vai Pušu pārstāvji, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi
38. Pasūtītāja atbildīgais darbinieks, kura pienākums ir kontrolēt Līguma izpildes gaitu un pēc otras Puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Būvprojekta nodošanas – pieņemšanas aktu vai citus ar Līguma izpildi saistītos dokumentus ir Daugavpils pilsētas Izglītības pārvaldes būvinženieris Vitālijs Kalniņš, tālr.65440576, e-pasts [vitalijs.kalnins@ip.daugavpils.lv](mailto:vitalijs.kalnins@ip.daugavpils.lv).
39. Projektētāja atbildīgais darbinieks, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Būvprojekta nodošanas – pieņemšanas aktu vai citus ar Līguma izpildi saistītos dokumentus ir SIA “Projektēšanas Birojs AUSTRUMI” projektu vadītājs Aigars Kozlovskis, tālr.29324215, e-pasts [aigars@austrumi.lv](mailto:aigars@austrumi.lv).
40. Visi Līguma grozījumi, papildinājumi un pielikumi ir Līguma neatņemamas sastāvdaļas. Līgumu noslēdzot, tam tiek pievienoti šādi pielikumi:
41. Līgums sastādīts un parakstīts uz 12 (divpadsmit) lapām divos oriģināla eksemplāros, no kuriem viens eksemplārs atrodas pie Pasūtītāja un otrs eksemplārs – pie Projektētāja. Abiem Līguma eksemplāriem ir vienāds juridiskais spēks.

1. **LĪGUMA PIELIKUMI**
   1. 1.pielikums – Tehniska specifikācija uz 6 (sešām) lapām (*oriģināls*),
   2. 2.pielikums – Finanšu piedāvājums uz 1 (vienas) lapas (*oriģināls*),
   3. 3.pielikums – Tāme uz 1 (vienas) lapas (*oriģināls*),
   4. 4.pielikums – Kalendārais grafiks uz 2 (divām) lapām (*oriģināls*),
   5. 5.pielikums – Galvenā būvprojektēšanas personāla saraksts uz 3 (trīs) lapām (*oriģināls*),
   6. 6.pielikums – Līguma saistību izpildes garantija *(tiek pievienota līgumam atsevišķi)*.
2. **PUŠU REKVIZĪTI**

|  |  |
| --- | --- |
| **Pasūtītājs:**  Daugavpils pilsētas Izglītības pārvalde reģistrācijas Nr.90009737220,  Saules iela 7, Daugavpils, LV-5401  AS “Citadele banka”, kods PARXLV22,  konts LV13PARX0000850062460  Daugavpils pilsētas Izglītības pārvaldes  vadītāja      *(personiskais paraksts)* M.Isupova | **Projektētājs:**  SIA “Projektēšanas Birojs AUSTRUMI” reģistrācijas Nr.42403019889,  18.novembra iela 16, Rēzekne, LV-4601  AS “Swedbank”, kods HABALV22,  konts LV08HABA0551015774595  SIA “Projektēšanas Birojs AUSTRUMI” valdes priekšsēdētājs ar tiesībām pārstāvēt kapitālsabiedrību atsevišķi    *(personiskais paraksts)* I.Dembovskis |